Qariyb 1 mln xorijliklar qarindoshlarini yo‘qlash maqsadida O‘zbekistonga kelgan. Bu haqda Davlat statistika qo‘mitasi ma’lumot berdi. Foto: CNN Qo‘mita xabariga ko‘ra, 2021 yilning 9 oyida O‘zbekiston Respublikasiga turistik maqsadlarda jami 1 135 621 nafar chet el fuqarolari kelgan. O‘zbekistonga kelgan chet el fuqarolarining safar maqsadlari quyidagicha ko‘rinish oldi: qarindoshlarni yo‘qlash — 954 438 nafar;   dam olish — 106 628 nafar;   xizmat yuzasidan — 40 883 nafar;   davolanish — 17 981 nafar;   tijorat — 10 827 nafar;   o‘qish maqsadida — 4 864 nafar. Avvalroq, 20 yil ichida 1 milliondan ortiq odam O‘zbekistonni tark etgani xabar berilgandi.